7. โครงสร้างเงินทุน

  (1) หลักทรัพย์ของบริษัท

1.  ณ วันที่ 31 ธันวาคม 2551 บริษัทมีทุนจดทะเบียน 2,521,945,020 บาท
    และเป็นหุ้นสามัญจำนวน 2,521,945,020 หุ้น มูลค่าที่ตราไว้หุ้นละ 1 บาท
    และมีทุนชำระแล้วเป็นจำนวน 2,104,975,446 บาท เป็นหุ้นสามัญจำนวน 2,104,975,446
    หุ้น เพิ่มขึ้นจากสิ้นปี 2550 จำนวน 78,070,046 หุ้น มูลค่าหุ้นละ 1 บาท เป็นเงินจำนวน
    78,070,046 บาท
    เนื่องมาจากการใช้สิทธิของใบสำคัญแสดงสิทธิที่จะซื้อหุ้นสามัญตามโครงการเสนอขายหลักทรัพย์ให้แก่กรรมการและพนักงานของบริษัทและบริษัทย่อย
    (ASP-WB) จำนวน 710,054 บาท และที่เสนอขายให้แก่ผู้ถือหุ้นเดิม (ASP-W1) จำนวน
    77,359,992 บาท

  (ข) หลักทรัพย์อื่น ณ วันที่ 31 ธันวาคม 2551

  1.
  ใบสำคัญแสดงสิทธิที่จะซื้อหุ้นสามัญของบริษัทที่ออกให้แก่กรรมการและพนักงานของบริษัทและบริษัทย่อยตามโครงการ
  ESOP ครั้งที่ 2 (ASP-WB)

  ที่ประชุมวิสามัญผู้ถือหุ้นครั้งที่ 2/2547 เมื่อวันที่ 20 กันยายน 2547
  มีมติอนุมัติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัท จำนวน 2,132,600
  หน่วย ให้แก่กรรมการและพนักงานของบริษัทและบริษัทย่อยโดยไม่คิดมูลค่า
  เป็นใบสำคัญแสดงสิทธิชนิดระบุชื่อผู้ถือและเปลี่ยนมือไม่ได้ มีอายุ 5 ปี สามารถใช้สิทธิได้ทุกๆ 6
  เดือน ในวันทำการสุดท้ายของเดือนเมษายนและเดือนตุลาคมตลอดอายุของใบสำคัญแสดงสิทธิ
  กำหนดการใช้สิทธิวันสุดท้ายในวันที่ 30 ตุลาคม 2552 ใบสำคัญแสดงสิทธิ 1 หน่วย
  มีสิทธิที่จะซื้อหุ้นสามัญได้ 1 หุ้น ในราคาหุ้นละ 10 บาท

  ต่อมาในปี 2548 ได้มีเหตุการณ์ 2 ครั้ง คือ การเปลี่ยนแปลงมูลค่าหุ้นที่ตราไว้ของบริษัทจากเดิม
  10 บาท เป็น 1 บาท
  และการออกและเสนอขายใบสำคัญแสดงสิทธิที่จะซื้อหุ้นสามัญจากบริษัทให้แก่ผู้ถือหุ้นเดิม
  ซึ่งเข้าข่ายให้บริษัทต้องปรับอัตราการใช้สิทธิและราคาการใช้สิทธิเป็นดังนี้

  อัตราการใช้สิทธิ ใบสำคัญแสดงสิทธิ 1 หน่วย ใช้สิทธิซื้อหุ้นสามัญได้ 11.92619 หุ้น

  ราคาการใช้สิทธิ 1 บาท ต่อ 1 หุ้นสามัญ

  ณ วันที่ 31 ธันวาคม 2551 ได้มีการใช้สิทธิในใบสำคัญแสดงสิทธิไปแล้ว 1,582,898 หน่วย
  มีการยกเลิก
  ใบสำคัญแสดงสิทธิอันเนื่องมาจากการลาออกของกรรมการและพนักงานของบริษัทและบริษัทย่อยจำนวน
  487,212 หน่วย ดังนั้น คงเหลือใบสำคัญแสดงสิทธิที่ยังมิได้มีการใช้สิทธิจำนวน 62,490 หน่วย

  2. ใบสำคัญแสดงสิทธิที่จะซื้อหุ้นสามัญของบริษัทครั้งที่ 1 ที่เสนอขายแก่ผู้ถือหุ้นเดิม (ASP-W1)

  ที่ประชุมสามัญผู้ถือหุ้น ครั้งที่ 11 เมื่อวันที่ 4 เมษายน 2547
  ได้มีมติให้ออกและเสนอขายใบสำคัญแสดงสิทธิที่จะซื้อหุ้นสามัญของบริษัท ครั้งที่ 1
  ให้แก่ผู้ถือหุ้นเดิม จำนวน 496,000,000 หน่วย ในอัตรา 4 หุ้นเดิม ต่อ 1 ใบสำคัญแสดงสิทธิ
  ราคาการใช้สิทธิราคาหุ้นละ 2 บาท โดยจัดสรรให้กับผู้ถือหุ้นเดิมที่มีรายชื่อในสมุดทะเบียนผู้ถือหุ้น
  ณ วันปิดสมุดทะเบียนวันที่ 26 กันยายน 2548 และได้จัดสรรไปแล้วจำนวนทั้งสิ้น 495,568,676
  หน่วย เมื่อวันที่ 1 ตุลาคม 2548 ระยะเวลาการใช้สิทธิ 3 ปี
  โดยมีกำหนดการใช้สิทธิครั้งสุดท้ายในวันที่ 30 กันยายน 2551

  ผู้ถือใบสำคัญแสดงสิทธิดังกล่าวได้มาใช้สิทธิรวม 11 ครั้ง ใช้สิทธิไปทั้งสิ้นรวม 98,487,332
  หน่วย บริษัทได้รับเงินเพิ่มทุนจากการใช้สิทธิดังกล่าว จำนวนรวม 196,974,664 บาท
  และนับตั้งแต่วันที่ 1 ตุลาคม 2551
  ใบสำคัญแสดงสิทธิดังกล่าวได้พ้นสภาพจากการเป็นหลักทรัพย์จดทะเบียนในตลาดหลักทรัพย์แห่งประเทศไทย

1.  การออกและเสนอขายหุ้นหรือหลักทรัพย์แปลงสภาพอื่น

-   โครงการออกและเสนอขายหุ้นหรือหลักทรัพย์แปลงสภาพให้กองทุนรวมเพื่อผู้ลงทุนซึ่งเป็นคนต่างด้าว
    (Thai Trust Fund)

  - ไม่มี -

-   การออกตราสารแสดงสิทธิในผลตอบแทนที่เกิดจากหลักทรัพย์อ้างอิงไทย (NVDR)

  ณ วันปิดสมุดทะเบียนครั้งล่าสุด วันที่ 11 มีนาคม 2551 บริษัทไทยเอ็นวีดีอาร์ จำกัด
  ซึ่งเป็นบริษัทย่อยของตลาดหลักทรัพย์ ได้ออกตราสาร NVDR
  ซึ่งมีหุ้นของบริษัทเป็นหลักทรัพย์อ้างอิง จำนวน 128,300,042 หุ้น (มูลค่าที่ตราไว้หุ้นละ 1
  บาท) หรือคิดเป็นร้อยละ 6.33 ของทุนที่เรียกชำระแล้วของบริษัท ซึ่งผู้ถือ NVDR ดังกล่าว
  แม้จะได้รับผลประโยชน์ทางการเงินจากหุ้นของบริษัทที่นำไปอ้างอิงทุกประการ
  แต่จะไม่มีสิทธิออกเสียงในที่ประชุมผู้ถือหุ้น
  ยกเว้นกรณีออกเสียงลงมติเกี่ยวกับการเพิกถอนหุ้นออกจากตลาดหลักทรัพย์
  โดยการใช้สิทธิผ่านบริษัทไทยเอ็นดีวีอาร์ จำกัด

  อนึ่ง จำนวนหุ้นของบริษัทที่นำไปออก NVDR นั้น อาจมีการเปลี่ยนแปลง
  ซึ่งบริษัทไม่สามารถควบคุมได้ ผู้ลงทุนสามารถตรวจสอบจำนวนหุ้นเป็น NVDR
  ได้จากเว็บไซด์ของตลาดหลักทรัพย์ที่ http://www.set.or.th/nvdr

1.  ข้อตกลงระหว่างกลุ่มผู้ถือหุ้นรายใหญ่ในเรื่องที่มีผลกระทบต่อการออกและเสนอขายหลักทรัพย์
    หรือการบริหารงานของบริษัท โดยที่ข้อตกลงดังกล่าวมีบริษัทฯร่วมลงนามด้วย

  - ไม่มี -

1.  พันธะผูกพันของบริษัทเกี่ยวกับการออกหุ้นในอนาคต

  บริษัทมีพันธะผูกพันที่จะออกหุ้นสามัญใหม่มูลค่าที่ตราไว้ 1 บาท จำนวนประมาณ 745,270 หุ้น
  มูลค่าหุ้นละ 1 บาท
  เพื่อรองรับการใช้สิทธิของใบสำคัญแสดงสิทธิที่จะซื้อหุ้นสามัญที่ออกให้แก่กรรมการและพนักงานของบริษัทและบริษัทย่อยตามโครงการ
  ESOP ครั้งที่ 2 ซึ่งคงเหลือหุ้นจำนวน 62,490 หน่วย ในอัตราการใช้สิทธิใบสำคัญแสดงสิทธิ 1
  หน่วย ใช้สิทธิซื้อหุ้นสามัญได้ 11.92619 หุ้น

  (2) กลุ่มผู้ถือหุ้น

รายชื่อและสัดส่วนการถือหุ้นของกลุ่มผู้ถือหุ้นที่ถือหุ้น 10 รายแรก ณ
วันปิดสมุดทะเบียนผู้ถือหุ้นครั้งหลังสุด วันที่ 2 กันยายน 2551 เป็นดังนี้

+-------------------------------------------+------------+------------+
| ชื่อผู้ถือหุ้น                                   | จำนวนหุ้น    | ร้อยละของ   |
|                                           |            |            |
|                                           |            | ทุนจดทะเบียน |
+===========================================+============+============+
| 1)  ครอบครัวนายชาตรี โสภณพนิช                | 3          | 16.18      |
|     และบริษัทที่เกี่ยวข้อง^(1/)                  | 30,693,693 |            |
|                                           |            | 8.71       |
| 2)  ธนาคารกรุงเทพ จำกัด (มหาชน)             | 1          |            |
|                                           | 78,099,980 | 4.86       |
| 3)  บริษัท ไทยเอ็นวีดีอาร์ จำกัด                 |            |            |
|                                           | 99,256,242 | 4.75       |
| 4)  GERLACH & CO., - THIRD AVENUE         |            |            |
|                                           | 97,017,800 | 3.92       |
| INTERNATIONAL VALUE FUND                  |            |            |
|                                           | 80,076,427 | 1.57       |
| 5) ครอบครัวนายก้องเกียรติ โอภาสวงการ^(2/)     |            |            |
|                                           | 32,000,000 | 1.34       |
| 6) SOMERS (U.K.) LIMITED                  |            |            |
|                                           | 27,390,000 | 0.93       |
| 7) นายทรงศักดิ์ จิตเจือจุน                      |            |            |
|                                           | 19,064,900 | 0.68       |
| 8) กองทุนสำรองเลี้ยงชีพพนักงานบริษัท             |            |            |
| กสท.โทรคมนาคม                             | 13,845,800 | 0.59       |
|                                           |            |            |
| จำกัด (มหาชน) และบริษัทไปรษณีย์ไทย จำกัด ซึ่งจด   | 12,065,000 | 56.48      |
|                                           |            |            |
| ทะเบียนแล้ว                                 | 1,1        |            |
|                                           | 54,433,784 |            |
| 9) นายวนิช เดชานุเบกษา                      |            |            |
|                                           |            |            |
| 10) นางเพ็ญนภา ปฐมวาณิชย์                    |            |            |
|                                           |            |            |
| 11) อื่น ๆ                                  |            |            |
+-------------------------------------------+------------+------------+
| รวม                                       | 2,0        | 100.00     |
|                                           | 43,943,626 |            |
+-------------------------------------------+------------+------------+

  หมายเหตุ : ณ วันที่ 2 กันยายน 2551 ทุนชำระแล้วของบริษัท มีจำนวน 2,043,943,626
  บาท ราคาตามมูลค่าหุ้น

  เท่ากับ 1 บาท ต่อหุ้น

  1/ ประกอบด้วยนายชาตรี โสภณพนิช (ถือหุ้น 4.58%) นางสิริญา โสภณพนิช (ถือหุ้น 1.30%)
  นายชาลี โสภณพนิช (ถือหุ้น 0.41%) นางสาวิตรี รมยะรูป (ถือหุ้น 0.11%) นายชาติศิริ
  โสภณพนิช (ถือหุ้น 0.10%) นางณินทิรา โสภณพนิช (ถือหุ้น 0.03%) นายนภดล รมยะรูป
  (ถือหุ้น 0.02%) นางสุชาดา ลีสวัสดิ์ตระกูล (ถือหุ้น 1.01%) น.ส.สิริพร โสภณพนิช (ถือหุ้น
  0.05%) นายชานนท์ โสภณพนิช (ถือหุ้น 0.05%) น.ส.ชวิศา รมยะรูป (ถือหุ้น 0.05%)
  นายเชษฐ์ รมยะรูป (ถือหุ้น 0.05%) บริษัท เอเซียเสริมกิจ จำกัด (ถือหุ้น 6.95%) บริษัท
  จตุบุตรโฮลดิ้ง จำกัด (ถือหุ้น 0.91%) บริษัท ระบิลโฮลดิ้ง จำกัด (ถือหุ้น 0.41%) บริษัท
  ชาเตรียนโฮลดิ้ง จำกัด (ถือหุ้น 0.09%) บริษัท เอเชีย อินดัสเทรียล พาร์ค จำกัด (ถือหุ้น
  0.01%) บริษัท ริเวอร์ไซด์ การ์เด้นท์ มารีน่า จำกัด (ถือหุ้น 0.05%)
  โดยมีตัวแทนดำรงตำแหน่งกรรมการบริษัท 2 คน คือ นายชาลี โสภณพนิช และ นางณินทิรา
  โสภณพนิช

  2/ ประกอบด้วย นายก้องเกียรติ โอภาสวงการ (ถือหุ้น 3.11%) นางทัศนีย์ โอภาสวงการ
  (ถือหุ้น 0.17%)

  นางฐิติมา โอภาสวงการ (ถือหุ้น 0.64%) โดยมีตัวแทนดำรงตำแหน่งกรรมการบริษัท 1 คน คือ
  นายก้องเกียรติ โอภาสวงการ

  (3) นโยบายการจ่ายเงินปันผล

นโยบายการจ่ายเงินปันผลของบริษัทและบริษัทย่อย

บริษัทและบริษัทย่อยมีนโยบายที่จะจ่ายเงินปันผลให้แก่ผู้ถือหุ้น ในอัตราไม่ต่ำกว่า ร้อยละ 75
ของกำไรสุทธิในแต่ละปี
ยกเว้นบริษัทมีความจำเป็นต้องใช้เงินลงทุนเพื่อขยายกิจการหรือกิจกรรมที่สำคัญอื่น ๆ

ประวัติการจ่ายเงินปันผลของบริษัท ในรอบ 5 ปีที่ผ่านมาปรากฏดังนี้

  ---------------------- --------- --------- --------- --------- ---------
  รอบระยะเวลาบัญชี         2547      2548      2549      2550      2551

  เงินปันผลต่อหุ้น (บาท)      3.80      0.22      0.17      0.20      0.09*
  ---------------------- --------- --------- --------- --------- ---------

  * ที่ประชุมคณะกรรมการบริษัท ครั้งที่ 2/2552 เมื่อวันที่ 24 กุมภาพันธ์ 2552
  ได้มีมติให้เสนอต่อที่ประชุมสามัญผู้ถือหุ้น ครั้งที่ 15 ซึ่งกำหนดประชุมในวันที่ 2 เมษายน 2552
  เพื่อพิจารณาอนุมัติการจ่ายเงินปันผลจากผลการดำเนินงานประจำปี 2551 ในอัตราหุ้นละ 0.09
  บาท รวมเป็นเงินทั้งสิ้น 185,785,880.94 บาท ซึ่งบริษัทได้จ่ายเงินปันผลระหว่างกาลไปแล้ว
  ในอัตราหุ้นละ 0.06 บาท เป็นเงิน 122,636,617.56 บาท เมื่อวันที่ 2 กันยายน 2551
  และจะจ่ายเงินปันผลงวดสุดท้ายอีกในอัตราหุ้นละ 0.03 บาท เป็นเงิน 63,149,263.38 บาท

  โดยบริษัทกำหนดรายชื่อผู้ถือหุ้นที่มีสิทธิรับเงินปันผลดังกล่าว ในวันที่ 16 เมษายน 2552
  และให้รวบรวมรายชื่อ ตามมาตรา 225 ของพระราชบัญญัติหลักทรัพย์และตลาดหลักทรัพย์ พ.ศ.
  2535 โดยวิธีปิดสมุดทะเบียนพักการโอนหุ้น ในวันที่ 17 เมษายน 2552
  และกำหนดให้มีการจ่ายเงินปันผลในวันที่ 28 เมษายน 2552